ЩIы лъабжьэм тенджыз щIэтщ
Къэхутэныгъэ
 США-мрэ Великобританиемрэ я геофизикхэм щIы лъабжьэм тенджыз абрагъуэ щIэту къахутащ. Ауэ ар мыдрей тенджызхэм ещхькъым, атIэ псы куэду зыпкърыт брусит, къинэмыщI пкъыща, щIыгъэбэв зэмылIэужьыгъуэхэу зэхэлъщ.
ФIэщ щIыгъуей телъыджэм щыхьэт техъуэж къэхутэныгъэхэр лабораторэм щрагъэкIуэкIащ, пщтырымрэ давленэмрэ бруситым зэрызрагъэхъуэжыр къапщытэну. КъызэрыщIэкIымкIэ, километр 600-кIэ щIым уеIэбыхмэ щIэлъ бруситым, жьэражьэм хэлъми, зыкIи зыхъуэжыркъым, абы пкърыт псыр къыпкърыпхынуи Iэмал щыIэщ. А Iуэхур урыс, нэмыцэ, франджы щIэныгъэлIхэм гъэщIэгъуэн ящыхъури, щIэрыщIэу яджащ. ИкIи псори арэзы техъуащ илъэс меларди 2,7-рэ и ныбжьу, щIы щхьэфэм псыуэ тетым нэхърэ куэдкIэ нэхъыбэу абы и лъабжьэм псы зэрыщIэтым.
ЩIэныгъэлIхэм я мурадщ а псыр дунейм и щытыкIэм, щIыуэпсым къыщекIуэкI зэхъуэкIыныгъэхэм, геологием зэрепха щIыкIэр къахутэну.
Фырэ Анфисэ.
